CELEX: 32004R1414
Language: lv
Date: 2004-07-28 00:00:00
Title: Komisijas Regula (EK) Nr. 1414/2004 (2004. gada 28. jūlijs) par atsevišķu preču klasifikāciju kombinētajā nomenklatūrā

4.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 257/4
            
         
      KOMISIJAS REGULA (EK) Nr. 1414/2004
   (2004. gada 28. jūlijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu(-iem), kas norādīts(-i) 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu(-iem), kas norādīts(-i) tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 28. jūlijā
      
         
            Komisijas vārdā —
         
         
            Komisijas loceklis
         
         Frederik BOLKESTEIN
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Produkta apraksts
               
               
                  Klasifikācija
                  (KN kods)
               
               
                  Motivācija
               
            
                  (1)
               
               
                  (2)
               
               
                  (3)
               
            
                  Acu līdzeklis (oftalmoloģiskais risinājums), kas sastāv no sekojošām sastāvdaļām:
                  
                               
                           
                           
                              Aktīvā viela: Polivinilspirts (eļļošanas līdzeklis) 1,4 %
                           
                        
                               
                           
                           
                              Pārējās palīgvielas:
                              
                                          —
                                       
                                       
                                          Nātrija hlorīds (tonizējošs reaģents)
                                       
                                    
                                          —
                                       
                                       
                                          Nātrija dihidrogēnortofosfāts (buferveidojošs reaģents)
                                       
                                    
                                          —
                                       
                                       
                                          Dinātrija hidrogēnortofosfāts (buferveidojošs reaģents)
                                       
                                    
                                          —
                                       
                                       
                                          Benzalkonija hlorīds (konservants)
                                       
                                    
                                          —
                                       
                                       
                                          Dinātrija edetāts (helātveidojošs reaģents)
                                       
                                    
                                          —
                                       
                                       
                                          Sālskābe (pH regulators)
                                       
                                    
                                          —
                                       
                                       
                                          Nātrija hidroksīds (pH regulators)
                                       
                                    
                                          —
                                       
                                       
                                          Destilētais ūdens, līdz 100 % (saistviela)
                                       
                                    
                        Produkts ir iesaiņots mazumtirdzniecībai (15 ml pudelīte) ar lietošanas instrukciju.
               
               
                  3004 90 19
               
               
                  Klasifikācija noteikta saskaņā ar HS interpretācijas 1. un 6. vispārīgiem noteikumiem, kā arī ar KN kodu 3004, 3004 90 un 3004 90 19 aprakstiem.
                  Produkts ir pagatavots un iesaiņots terapeitiskām vajadzībām kā lubrikants un “mākslīgā asara” sauso acu vai citu sindromu gadījumos, ko izraisa acu kairināšana.
                  Preparāts nav domāts lietošanai kā kontaktlēcas vai mākslīgā acs saskaņā ar pozīciju 3307.